Narimon Dexkanov

Dexkanov Narimon Burxonjonovich (1984-yil 21-fevral, Chust tumani, Namangan viloyati) — siyosiy fanlar doktori (2021), professor (2024). Namangan davlat universiteti yoshlar masalalari va maʼnaviy-maʼrifiy ishlar boʻyicha birinchi prorektori.

Biografiyasi 
Narimon Dexkanov 1984-yil 21-fevralda Namangan viloyati, Chust tumanida tavallud topgan. 2002-2006 yillarda Namangan davlat universitetida bakalavriat, 2006-2008 yillarda magistratura, 2008-2011 yillarda Oʻzbekiston tarixi ixtisosligi boʻyicha aspirantura bosqichini tamomlagan.

Mehnat faoliyatini 2008-2008-yillarda Namangan davlat universiteti fakultetlararo Oʻzbekiston tarixi kafedrasi o‘qituvchisi sifatida boshlagan. 2011-2014-yillarda Namangan davlat universiteti tarix fanlari kafedrasi o‘qituvchisi, katta oʻqituvchisi, 2014-2020-yillarda Namangan davlat universiteti Ijtimoiy-iqtisodiy fakulteti dekani, 2020-2020-yillarda Namangan  davlat universiteti Ijtimoiy fanlar fakulteti dekani, 2020—2022-yillarda Namangan  davlat universiteti yoshlar bilan ishlash boʻyicha prorektor, 2022-yildan hozirga qadar Namangan davlat universiteti yoshlar masalalari va maʼnaviy-maʼrifiy ishlar boʻyicha birinchi prorektor lavozimida faoliyat koʻrsatmoqda.

Ilmiy faoliyati 
Narimon Dexkanov 2012-yilda „Oʻzbekistonda mahalliy davlat hokimiyati vakillik organlari faoliyatini takomillashtirishning tarixiy tajribasi (1995-2010-yillar)“ mavzusida nomzodlik, 2021-yilda „Jamiyatni barqaror taraqqiyotini taʼminlashda jamoatchilik bilan aloqa texnologiyalari (PR)ning oʻrni“ mavzusida doktorlik dissertatsiyalarini himoya qilgan.

Ilmiy faoliyati 86 ta ilmiy ishi eʼlon qilingan. Shundan 1 ta darslik, 2 ta monografiya, 2 ta oʻquv qoʻllanma, 2 ta ilmiy-uslubiy ishlar, 79 tasi ilmiy maqola va tezislar. Shuningdek, Oʻzbekiston Respublikasi Adliya vazirligi tomonidan 3 ta yaratilgan dasturning rasmiy roʻyxatdan oʻtkazilganligi toʻgʻrisidagi guvohnomaga ega.

 Hindistonning yangi tarixi, Uslubiy qoʻllanma. Namangan: „Namangan“ nashriyoti, 2010.
 Namangan mustaqillik yillarida, Risola. Namangan: „Namangan“ nashriyoti, 2011.
 Oʻzbekistonda mahalliy davlat hokimiyati vakillik organlarining shakllanishi va rivojlanishi tarixi, Monografiya. Toshkent: „Iqtisodiyot“ nashriyoti, 2015.
 Oʻzbekistonda mahalliy boshqaruv tizimi, Uslubiy qoʻllanma. Namangan: „Namangan“ nashriyoti, 2015.
 Jamiyat taraqqiyotida PR texnologiyalarning oʻrni, Monografiya. Namangan: „Namangan“ nashriyoti, 2020.
 Jahon tarixi (Osiyo va Afrika mamlakatlarining oʻrta asrlar tarixi), Oʻquv qoʻllanma. Toshkent, „OʻZKITOB SAVDO NASHRIYOT MATBAA IJODIY UYI“ nashriyoti. 2021.
 Mustaqil Oʻzbekiston taraqqiyot strategiyasi va fuqarolik jamiyati, Darslik. Namangan: „Namangan“ nashriyoti, 2023.

N.Dexkanovning tashabbusi bilan Namangan davlat universitetida yoshlarni qoʻllab-quvvatlash, ijtimoiy himoya qilish va bandligini taʼminlash boʻyicha yangi tashabbuslar yoʻlga qoʻyilgan. Uning tashkilotchiligi natijasida Namangan davlat universitetida „Ochiq osmon ostidagi kinoteatr“, „Karyera markazi“, „Kovorking markazi“ tashkil etilgan. Bundan tashqari, iqtidorli talabalarda jamoatchilik ishlarini olib borish va daxldorlik tuygʻusini yanada oshirish maqsadida „Yosh ekopatrul“, „Yoʻl harakati xavfsizligi targʻibotchisi“, „Koʻngillilar“ oʻzini-oʻzi boshqarish organi, „NamDU FM“ onlayn radiosi va ovoz yozish studiyasi faoliyatining yoʻlga qoʻyilgani ham oliy taʼlim muassasalari orasidagi ilk tashabbus hisoblanadi.

Mukofotlari 
 „Oʻzbekiston Respublikasi mustaqilligining 30 yilligi“ esdalik nishoni (2021);
 „Xalqaro Amir Temur xayriya jamoat fondi“ esdalik nishoni (2023);
 „Maʼnaviyat fidoyisi“ koʻkrak nishoni (2023);

Manbalar 

Professorlar
Namanganda tugʻilganlar
1984-yilda tugʻilganlar
21-fevralda tugʻilganlar
Chust tumanida tugʻilganlar
Fan doktorlari